Translate the text from Welsh to English.



 
I nodi Diwrnod Rhyngwladol Menywod a Merched mewn Gwyddoniaeth, sy’n digwydd yn flynyddol, dywedodd y Gweinidog bod angen i ragor o ferched ifanc ddilyn gyrfaoedd mewn STEM os yw Cymru am wireddu ei photensial economaidd, ynghyd â gwireddu ei huchelgais o ddod yn genedl sydd wir yn gyfrifol ar lefel fyd\-eang.


Nid yw gyrfaoedd mewn gwyddoniaeth, technoleg, peirianneg a mathemateg erioed wedi bod yn bwysicach o ran dod o hyd i atebion i’r problemau byd\-eang mawr sy’n wynebu cymdeithas.


Mae menywod ysbrydoledig ledled Cymru wedi chwarae rolau allweddol wrth fynd i’r afael â’r heriau sylfaenol a wynebir gan ein cymdeithas, gan gynnwys adfer yn sgil COVID\-19 a threchu’r argyfwng hinsawdd.


I nodi Diwrnod Rhyngwladol Menywod a Merched mewn Gwyddoniaeth, dywedodd y Gweinidog ei bod hi’n bwysicach nag erioed inni annog llawer mwy o fenywod a merched i ddilyn gyrfaoedd mewn STEM.


Dywedodd y Gweinidog bod Gweinidogion Cymru wedi ymrwymo’n llwyr i sicrhau bod hynny’n digwydd.


Mae Llywodraeth Cymru wedi darparu cyllid ar gyfer rhaglenni sy’n canolbwyntio’n benodol ar ferched, gyda’r nod o gynyddu’r niferoedd mewn ysgolion uwchradd sy’n ymwneud â’r diwydiannau STEM.


Rhaglen Technocamps ‘Annog Merched i Astudio STEM’ yw un o’r rhaglenni hyn, sy’n ceisio cynyddu nifer y modelau rôl ysbrydoledig sydd â gyrfaoedd gwahanol iawn, gan ddangos rhai o’r rolau traddodiadol a’r rhai llai amlwg y gellir ymgymryd â nhw gyda chefndir mewn STEM \- a normaleiddio menywod mewn STEM.


Treialodd rhaglen Cynllun Addysg Peirianneg Cymru (EESW) sesiwn rhithwir o Ferched i STEM mewn cydweithrediad â Viridor, lle bu disgyblion yn archwilio diwydiant lleol, gan edrych ar yr hyn sy'n digwydd i wastraff o’r cartref a gynhyrchwn, gan archwilio cysyniadau peirianneg gynaliadwy a heriau'r dyfodol. Roeddent hefyd yn rhoi sesiwn gyrfaoedd i'r disgyblion, gan eu galluogi i archwilio pum prif lwybr peirianneg (Sifil, Mecanyddol, Trydanol, Cemegol a Meddalwedd) ac ymchwilio i ba mor bwysig fydd peirianwyr wrth fynd i'r afael â materion cynaliadwyedd ar gyfer cenedlaethau'r dyfodol.


Dywedodd Gweinidog yr Economi, Vaughan Gething, sy’n gyfrifol am wyddoniaeth ar lefel y Cabinet yn Llywodraeth Cymru:



> “Mae Llywodraeth Cymru yn benderfynol o gynyddu nifer y merched sy’n gweithio ym meysydd gwyddoniaeth, technoleg, peirianneg a mathemateg (STEM), oherwydd mae’n dda i’n cymdeithas ac i’n heconomi. Mae’r dystiolaeth yn dweud wrthym fod gweithlu amrywiol yn cynyddu proffidioldeb, cynhyrchiant a chreadigrwydd ym mhob rhan o ddiwydiant.
> 
> 
> “Nod ein Rhaglen Lywodraethu yw dathlu amrywiaeth a cheisio dileu pob ffurf ar anghydraddoldeb. Mae hyn yn cynnwys cynyddu amrywiaeth ym meysydd STEM drwy annog grwpiau nad ydynt yn cael eu cynrychioli’n ddigonol i gymryd rhan, er mwyn adeiladu a datblygu byd lle mae cyfle i bawb astudio a gweithio ym maes gwyddoniaeth.
> 
> 
> “Mae angen inni gynyddu’r llif o sgiliau STEM a ddaw o ysgolion i economi Cymru, a sicrhau bod rhagor o ferched yn dilyn gyrfaoedd sy’n gysylltiedig â STEM ac yn dysgu rhagor am y pynciau hyn. Mae pynciau STEM yn feysydd addysg hanfodol, ac maent yn parhau i fod yn rhan greiddiol o’r Cwricwlwm i Gymru, gan baratoi dysgwyr ar gyfer astudiaethau, gwaith a bywyd yn yr 21ain ganrif.”


Dywedodd Jane Hutt, y Gweinidog dros Gyfiawnder Cymdeithasol:



> "Fel y gwyddom i gyd, mae pandemig Covid\-19 wedi ail\-bwysleisio'r rôl hanfodol bwysig y mae gwyddoniaeth, technoleg, peirianneg a mathemateg (STEM) yn ei chwarae yn y byd ac rwy'n ddiolchgar i'r gweithwyr proffesiynol STEM eithriadol sydd wedi arwain y frwydr yn erbyn Covid\-19\.
> 
> 
> “Mae'n hanfodol bwysig ein bod, ar Ddiwrnod Rhyngwladol Menywod a Merched mewn Gwyddoniaeth, yn cynyddu gwelededd, bri ac apêl gwyddoniaeth i bawb.Drwy rannu straeon am fodelau rôl menywod STEM yn ystod y pandemig, gobeithio y gallwn ysbrydoli ac ysgogi mwy o fenywod a merched i astudio STEM, gan eu gosod ar lwybr i yrfa hynod werthfawr."


Wrth i Wythnos Prentisiaethau ddirwyn i ben, dyma hanes prentisiaeth a wnaeth agor y drws ar gyfer newid gyrfa i fyd peirianneg i Tiffany Evans o Gastell\-nedd.  Mae Cymru'n arwain y ffordd o ran y cofrestriadau ar brentisiaethau STEM. Mae dros hanner y cofrestriadau prentisiaethau STEM yn fenywod, 52% sy'n cymharu â 44% yn Lloegr, 9% yn yr Alban a 3% yng Ngogledd Iwerddon.


Roedd Tiffany yn gweithio mewn canolfan gysylltiadau pan sylwodd ei bod am newid gyrfa a dod yn beiriannydd. A hithau’n 27 oed, roedd hi’n awyddus i ddysgu sgiliau newydd i ddatblygu ei gyrfa. Fodd bynnag, nid oedd hi’n siŵr a allai hi fforddio bod yn fyfyrwraig eto. 


Daeth Tiffany i wybod y gallai ddilyn gyrfa fel peiriannydd telathrebu i Openreach drwy brentisiaeth, gan olygu y gallai ddatblygu sgiliau newydd a pharhau i ennill cyflog.


Ar ôl cwblhau ei phrentisiaeth y llynedd, mae Tiffany yn awr yn gweithio’n llawnamser fel peiriannydd telathrebu i Openreach ac yn defnyddio’r sgiliau a ddysgodd yn ystod ei phrentisiaeth. 


Dywedodd Tiffany:



> “O ddydd i ddydd, mae fy swydd yn awr yn cynnwys ymweld â chwsmeriaid a thrwsio problemau neu wella galluoedd band eang. Mae fel pos, rhaid ichi ddod o hyd i’r broblem mewn cebl milltiroedd o hyd, ond dyna sy’n gwneud y gwaith yn ddiddorol – mae pob diwrnod yn wahanol. Pe bai rhaid imi roi cyngor i unrhyw un, byddwn yn argymell dilyn eich greddf a gofyn cwestiynau. Fydden i fyth wedi cael y cyfle hwn pe bawn i wedi anwybyddu’r teimlad hwnnw a oedd yn dweud wrtha i nad oedd fy hen swydd yn iawn i mi.”







Translation:


 
To mark the annual International Day of Women and Girls in Science, the Minister said Wales needs more young girls to follow careers in STEM if the country is to realise its full economic potential, and to realise its ambition of becoming a truly globally responsible nation.


Careers in science, technology, engineering and maths has never been more important to finding the solutions to major global problems facing society.


Inspirational women across Wales have played key roles in tackling fundamental challenges faced by our society, from recovering from COVID\-19 to combatting climate change.


To mark the annual International Day of Women and Girls in Science, the Minister said encouraging far more women and girls to follow paths into careers in STEM is now more crucial than ever.


The Minister said the Cabinet is fully committed to making that happen.


The Welsh Government has provided funding for programmes specifically focused at girls, with the aim of increasing the numbers from secondary schools engaging with STEM industries.


Technocamps Girls into STEM (GiST) is one of the programmes, which aims to increase the number of inspirational role models with very different careers, showcasing some of the traditional and less known roles that can be undertaken with a background in STEM – and normalising women in STEM.


The Engineering Education Scheme Wales (EESW) programme trialled a virtual Girls into STEM session in collaboration with Viridor, where pupils explored local industry, looking at what happens to the household waste we generate, exploring the concepts of sustainable engineering and future challenges. They also gave the pupils a careers session, allowing them to explore the five main avenues of engineering (Civil, Mechanical, Electrical, Chemical and Software) and investigated just how important engineers will be in tackling the issues of sustainability for future generations.


Minister for Economy, Vaughan Gething, who has Cabinet\-level responsibility for science in the Welsh Government, said:



> “The Welsh Government is determined to increase the number of women working in STEM, because it’s good for our society and for our economy. Evidence tells us that a diverse workforce increases profitability, productivity and creativity across industry.
> 
> 
> “Our Programme for Government looks to celebrate diversity and move to eliminate inequality in all of its forms. This includes increasing diversity in STEM by seeking out participation from underrepresented groups, in order to build and develop a world in which studying and working in science are open to all.
> 
> 
> “We need to increase the flow of STEM skills from schools into the Welsh economy, and ensure that more girls access STEM related careers and further learning. STEM subjects are an essential area of education, and they continue to form an integral part of the Curriculum for Wales, preparing learners for study, employment and life in the 21st century.”


Minister for Social Justice, Jane Hutt said: 



> “As we all know the Covid\-19 pandemic has re\-emphasised the vitally important role science, technology, engineering and maths (STEM) play in the world and I am grateful to the exceptional STEM professionals who have led the fight against Covid\-19\.
> 
> 
> It’s vitally important that on the International Day of Women and Girls in Science we increase the visibility, the prestige and appeal of science for all.  By sharing stories of STEM female role models during the pandemic, we can hopefully inspire and motivate more women and girls to study STEM, setting them on a path to an extremely rewarding career.”


As Apprenticeship Week comes to a close, an apprenticeship unlocked the door to a career change in engineering for Tiffany Evans from Neath.  Wales is leading the way in terms of the enrolments on STEM apprenticeships. Over half of STEM apprenticeships enrolments are women, 52% that compares to 44% in England, 9% in Scotland and 3% in Northern Ireland.


Tiffany was working in a contact centre when she realised she wanted to change career and become an engineer. The 27\-year\-old wanted to learn new skills to advance her career, however she wasn’t sure if she could financially afford to go back to student life. 


Tiffany was made aware that she could pursue a career as a telecoms engineer for Openreach through an apprenticeship: meaning she could develop new skills whilst still earning.


Having completed her apprenticeship last year, Tiffany is now working full time as an Openreach telecoms engineer, putting the skills she learned during her apprenticeship in to practice. 


Tiffany, said:



> “My day\-to\-day job now involves me visiting customers and fixing faults or improving their broadband capabilities. It's like a puzzle, you have to find the fault in miles and miles of cable but that’s what keeps it interesting \- no day is the same. If I had to give advice to anyone it would be to follow your gut and ask questions. I’d never have had this opportunity if I had ignored that niggling feeling that told me my old job wasn’t right for me.”